Document ID: 31978R2415

ΚΑΝΟΝΙΣΜΟΣ (ΕΟΚ) αριθ. 2415/78 ΤΗΣ ΕΠΙΤΡΟΠΗΣ της 17ης Οκτωβρίου 1978 περί του στατιστικού κατωφλίου των στατιστικών του εξωτερικού εμπορίου της Κοινότητος και του εμπορίου μεταξύ των Κρατών μελών αυτής
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό (ΕΟΚ) αριθ. 1736/75 του Συμβουλίου της 24ης Ιουνίου 1975 περί των στατιστικών του εξωτερικού εμπορίου της Κοινότητος και του εμπορίου μεταξύ των Κρατών μελών αυτής(1), όπως τροποποιήθηκε από τον κανονισμό (ΕΟΚ) αριθ. 2845/77(2), και ιδίως τα άρθρα 24 και 41,
Εκτιμώντας:
ότι είναι σκόπιμο κατόπιν της θέσεως σε ισχύ του κανονισμού (ΕΟΚ) αριθ. 2845/77 του Συμβουλίου της 19ης Δεκεμβρίου 1977, η μετατροπή στα εθνικά νομίσματα του νέου, εκ 300 ευρωπαϊκών λογιστικών μονάδων, στατιστικού κατωφλίου, το οποίο καθορίζει ο τελευταίος αυτός κανονισμός-
ότι, ο συντελεστής μετατροπής κάθε νομίσματος σε ευρωπαϊκές λογιστικές μονάδες μεταβάλλεται καθημερινώς- ότι, είναι αναγκαίο, για τον καθορισμό της αξίας του στατιστικού κατωφλίου, να εφαρμοσθεί σταθερός συντελεστής μετατροπής- ότι, ο εν λόγω συντελεστής δύναται να βασίζεται επί των μέσων τιμών συναλλάγματος που ίσχυσαν κατά την από Ιανουαρίου μέχρι Δεκεμβρίου 1977 περίοδο-
ότι, είναι σκόπιμη, προς το σκοπό της απλουστεύσεως, η στρογγυλοποίηση των κατ' αυτό τον τρόπο προκυπτόντων ποσών-
ότι, οι διατάξεις του παρόντος κανονισμού συμφωνούν με τη γνώμη της Επιτροπής Στατιστικής του Εξωτερικού Εμπορίου,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το στατιστικό κατώφλιο, κατά την έννοια του άρθρου 24 του κανονισμού (ΕΟΚ) αριθ. 1736/75, το οποίο εκφράζεται στα εθνικά νομίσματα δεν δύναται να υπερβαίνει:
- για την Ομοσπονδιακή Δημοκρατία της Γερμανίας, τα 800 γερμανικά μάρκα,
- για τη Δανία, τις 2 000 δανικές κορώνες,
- για τη Γαλλία, τα 1 700 γαλλικά φράγκα,
- για την Ιρλανδία, τις 200 ιρλανδικές λίρες,
- για την Ιταλία, τις 300 000 ιταλικές λιρέττες,
- για τις Κάτω Χώρες, τα 850 ολλανδικά φιορίνια,
- για το Ηνωμένο Βασίλειο, τις 200 λίρες στερλίνες,
- για την Οικονομική Ένωση Βελγίου - Λουξεμβούργου, τα 12 500 βελγικά φράγκα ή φράγκα Λουξεμβούργου.
Άρθρο 2
Ο παρών κανονισμός αρχίζει να ισχύει την τρίτη ημέρα μετά την ημερομηνία της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι υποχρεωτικός ως προς όλα τα μέρη του και ισχύει άμεσα σε κάθε Κράτος μέλος.
Έγινε στις Βρυξέλλες, στις 17 Οκτωβρίου 1978.

Labels: 3
2
19